Լոնդոնի մաթեմատիկական ընկերություն

**Լոնդոնի մաթեմատիկական ընկերություն** (), առաջատար մաթեմատիկական ընկերություն Մեծ Բրիտանիայում։

## Պատմություն
Ընկերությունը հիմնադրվել է 1865 թվականի հունվարի 16-ին, առաջին նախագահը եղել է Օգաստես դե Մորգանը։ Առաջին հավաքները տեղի են ունեցել Համալսարանական քոլեջում, բայց շուտով փոխադրվել է Փիքադիլի փողոցում գտնվող Բյոլինգտոն-հաուս։ Ընկերությունն առաջին հերթին զբաղվում էր կենսական անհրաժեշտություն ունեցող մաթեմատիկական պրոբլեմների քննարկմամբ և սեփական ամսագրի հրապարակմամբ։ 1998 թվականին Ընկերությունը տեղափոխվում է Բլումսբերիի Ռասսել-պուրակում տեղավորված նոր շենք, որը կոչվում էր Դե Մորգան Հաուս (անգլ. De Morgan House) ի պատիվ նրա առաջին նախագահի։

## Գործունեություն
Ընկերությունը հրապարակում է ժամանակակից մաթեմատիկական գիտության բոլոր ուղղություններին վերաբերվող գրքեր և պարբերական մամուլ, կազմակերպում է մաթեմատիկական կոնֆերանսներ, մաթեմատիկական հետազոտությունների և մաթեմատիկական կրթության աջակցության համար միջոցների հավաքագրում, ինչպես նաև շնորհում է ընկերության մրցանակներ և պարգևներ մաթեմատիկայի բնագավառում։

## Հրապարակումներ
Ընկերության կողմից թողարկվում է երեք թղթե ամսագրեր` Proceedings, Journal, և Bulletin, մեկ էլեկտրոնային ամսագիր, (Journal of Computation and Mathematics), ինչպես նաև հատուկ նորությունների տեղեկագիր իր անդամների համար։

Հրապարակվում է չորս գրքային շարք` 
Monographs, Lecture Notes, Student Texts և (Ամերիկյան մաթեմատիկական ընկերության հետ համատեղ), History of Mathematics, ընկերությունը մասնակցում է նաև չորս թարգմանությունների շարքի հրապարակմանը, Russian Mathematical Surveys, Izvestiya: Mathematics և Sbornik: Mathematics (Ռուսական Գիտությունների ակադեմիայի հետ համատեղ), Transactions of the Moscow Mathematical Society (Ամերիկյան մաթեմատիկական ընկերության հետ համատեղ)։

## Պարգևներ
Ընկերությունը շնորհում է հետևյալ պարգևները`
* Դե Մորգանի մեդալ` ամենահեղինակավոր պարգև
* Պոյի Մրցանակ` երկու կամ երեք տարին մեկ
* Բերեվիկի բարձրագույն մրցանակ 
* Ուայթխեդի բարձրագույն մրցանակ
* Նեյլորի մրցանակ 
* Բերեվիկի մրցանակ 
* Ֆրյոյլիխի մրցանակ` երկու տարին մեկ
* Ուայթխեդի մրցանակ` տարին մեկ անգամ

## Ընկերության նախագահներ

* Օգաստես դե Մորգան` 1865-1866
* Ջեյնս Ջոզեֆ Սիլվեստր` 1866-1868
* Արթուր Քելի` 1868-1870
* Ջոն Ուիլյամ Ստրետ (լորդ Ռելեյ)` 1876-1878
* Ջեյմս Ուիթբերդ Լի Գլեյշեր` 1884-1886
* Ուիլյամ Թոմսոն (լորդ Կելվին)` 1898-1900
* Հորացիո Լեմբ` 1902-1904
* Ուիլյամ Բյորնսայդ` 1906-1908	
* Օգաստես Էդվարդ Խաֆ Լավ` 1912-1914
* Ջոզեֆ Լարմոլ` 1914-1916
* Հեկտոր Մանրո Մակդոնալդ` 1916-1918
* Գոդֆրի Հարոլդ Հարդի` 1926-1928
* Էդմունդ Թեյլոր Ուիտտեկեր` 1928-1929
* Սիդնի Չեպմեն` 1929-1931
* Ջորջ Նեվիլլ Վաթսոն` 1933-1935
* Էդուարդ Արթուր Միլն` 1937-1939
* Գոդֆրի Հարոլդ Հարդի` 1939-1941	
* Ջոն Իդենզոր Լիթլվուդ` 1941-1943
* Լուիս Ջոել Մորդել` 1943-1945
* Վիլյամ Վոլանս Դուգլաս Հոջ` 1943-1945
* Էդվարդ Չարլզ Տիտչմար` 1945-1947
* Ջոն Հենրի Կոնստանտայն Ուայթհեդ` 1947-1949
* Մայքլ Ֆրենսիս Ատյա` 1974-1976
* Տերրի Ուոլլ` 1978-1980
* Պոլ Մորից Կոն` 1982-1984

## Ծանոթագրություններ

## Գրականություն
* Oakes, Susan Margaret; Pears, Alan Robson; Rice, Adrian Clifford (2005). The Book of Presidents 1865–1965. London Mathematical Society. ISBN 0-9502734-1-4.

## Արտաքին հղումներ
* Պաշտոնական կայք
* Ընկերության պատմությունը 

Կատեգորիա:Մաթեմատիկական ընկերություններ
Կատեգորիա:1865 հիմնադրումներ